Carl Friedrich Benz (a vegatas o suyo nombre puet trobarse como Karl), naixito de Mühlburg (Gran Ducato de Baden, hue Karlsruhe, Baden-Wurtemberg, Alemanya) o 25 de noviembre de 1844 y muerto en Ladenburg (Republica de Weimar, hue en Baden-Wurtemberg, Alemanya) o 4 d'abril de 1929, estió un destacato incheniero alemán, muit conoixito y considerato como uno d'os inventors de l'automobil, en estar uno d'os desenvolicadors d'o motor de combustión aplicato a l'automobil, y a construcción d'o Benz Patent-Motorwagen, considerau como o primer automobil, y a suya muller Bertha Benz a primera conductora. O suyo apelliu s'emplega ta nombrar a benzina y o benzén.